রাউজানের গহিরা ইউনিয়নের বাসিন্দা সাবেক স্পিকার ও মুসলীম লীগ নেতা ফজলুল কাদের চৌধুরী ওরফে ফকা চৌধুরীর প্রথম সন্তান সাকা চৌধুরী। এনডিপি গঠন করলেও পরবর্তীতে এরশাদের জাতীয় পার্টিতে যোগ দিয়ে মন্ত্রী হন। পরবর্তীতে বিএনপিতে যোগ দিয়ে সাবেক প্রধানমন্ত্রী খালেদা জিয়ার সংসদ বিষয়ক উপদেষ্ঠার দায়িত্ব পালন করেন। এরপর তিনি গত ২০০৮ সালের নির্বাচনে রাঙ্গুনিয়া ও ফটিকছড়ি থেকে নির্বাচন করে রাঙ্গুনিয়ায় হারলেও ফটিকছড়ি থেকে সংসদ সদস্য নির্বাতি হন। এরপর ২০১২ সালের ১৬ ডিসেম্বর যুদ্ধাপরাধের অভিযোগে গ্রেপ্তার হয়ে কারান্তরীণ রয়েছেন বিএনপির স্থায়ী কমিটির প্রভাবশালী এ সদস্য। নানা অশোভন আচরণের কারণে যিনি নিজ দলেও সমালোচিত। রাউজানের পাশাপাশি সাকা চৌধুরীর নগরীর গুডস হিলে মুক্তিযোদ্ধাদের ধরে এনে নির্যাতন চালানো হতো বলে আন্তর্জাতিক অপরাধ ট্রাইব্যুনালের পর্যবেক্ষণে উঠে এসেছে।